ایران، تورکیه‌نین گوونلیک مقصدیله سرحده دووار هؤرمه‌سیندن سئوینج دویاجاغینی بیلدیردی.
ایران خاریجی ایشلر باخانلیغی‌نین سؤزچوسو بهرام قاسمی، تهراندا تشکیل ائتدیگی مطبوعات کنفرانسیندا، تورکیه‌نین ایران سرحدینه اینشا ائتمه‌یی پلانلادیغی دووارلا ایلگیلی سوال اوزرینه،
"بیز، ایکی اؤلکه آراسین‌داکی سرحدی داها گوونلی حالا گتیره‌جک هر جور گیریشیمی آلقیشلاییریق" دئدی.
تورک مقام‌لاری‌نین اؤزلرینی بیلگیلندیردیگینی سؤیله‌ین قاسمی، دووارین، سرحدین صیفیر نقطه‌سینده دئییل، تورکیه تورپاق‌لاریندا یئر آلاجاغینی ایفاده ائتدی.
قاسیمی، بو پلانلا ایلگیلی داها گئنیش بیر شکیلده مذاکیره ائتمه‌یی اومود ائتدیک‌لرینی بیلدیره‌رک،
"هر حالدا، سرحدلرین گوونلیگی، هم بیزیم اوچون، هم ده تورک‌لر اوچون اؤنم‌لی بیر مؤوضوع و ایکی اؤلکه بو مقصد اوچون لازیم آددیم‌لاری آتما‌لی" دئیه دانیشدی.
میلی ساوونما باخانی فیکری ایشیق گئچن هفته، سرحده دووار تیکیمی‌نین، ایرانا قارشی بیر ائیلم دئییل، بؤلگه خالقی و سرحد گوونلیگی اوچون لازیم‌ بیر آددیم اولدوغونو وورغولامیشدی.
